Държавен вестник, бр. 7, 2026 г., стр. 179

БРОЙ  7	
Д Ъ Р Ж А В Е Н  В Е С Т Н И К 	
СТР.  179  
Опаковане и пакетиране на месо и месни продукти, риба и рибни продукти: подготвя 
опаковъчни и пакетиращи материали, като зарежда машините с фолио, тарелки, подложки, кутии, 
етикети и други и проверява тяхното качество и съответствие с изискванията; опакова и пакетира 
готовата продукция в съответствие с изискванията, като настройва машините за опаковане и 
пакетиране, следи за правилната им работа и извършва ръчно опаковане на продукти със 
специални изисквания; етикетира опакованата и пакетирана продукция, като проверява 
информацията на етикетите, поставя ги върху опаковките и следи за правилната работа на 
машините за етикетиране. Пакетира опакованите продукти в кашони, каси, стреч фолио и други 
пакетиращи материали и поставя етикет. 
Съхраняване на месо и месни продукти, риба и рибни продукти: подрежда и съхранява 
готовата продукция в складови/хладилни помещения, като организира правилното разположение 
на каси, палети, ролпалети, колички и използва системи за складова логистика; контролира 
условията на съхранение, като следи и записва температура, влажност, следи за вентилацията в 
складовите/хладилните  помещения и предприема мерки за поддържане на оптимални условия. 
Експедиране на месо и месни продукти, риба и рибни продукти: подготвя готовата 
продукция за експедиция, като комплектова поръчките, проверява количеството и качеството на 
продуктите и подготвя транспортни опаковки; товари готовата продукция на транспортни 
средства, като използва механизирани средства за товарене и разтоварване и организира 
подреждането на товарите в превозните средства. 
Оформя съпроводителни документи, като попълва търговски документи, товарителници и други 
документи, необходими за транспортирането на продукцията. 
Спазване на хигиенни изисквания и санитарни норми: прилага принципите на хигиена и 
санитаризация в производството; поддържа лична хигиена, работното място и технологичното 
оборудване съгласно здравословните и безопасни условия на труд и санитарно-хигиенните 
изисквания за производство на безопасни храни. 
Ограничаване и превенция на хранителни загуби (превенция на разхищаването на 
хранителни суровини): прилага практики за ефективно използване на суровините и заготовките с 
цел минимизиране на хранителните загуби в процеса на производство и участва в разделното 
събиране на отпадъци. 
Прилагане на устойчиви практики: изпълнява дейности, съобразени с принципите на 
устойчивото производство, включително мерки за пестене на вода, енергия и други ресурси, и 
съдейства за намаляване на въздействието върху околната среда. 
Работа с цифрови устройства: използва електронни везни, етикетиращи системи, основни 
контролни панели и други цифрови устройства, необходими за производствения процес и за 
маркиране на разфасовани материали и продукция. 
Особености на професията за втора степен на квалификация: 
Работно време: възможна е работа на смени, включително нощни смени и работа през 
почивни дни в зависимост от производствения график. 
Работна среда: работата се извършва в производствени цехове и складови помещения, 
където може да има шум, вибрации, прах, специфични миризми и температурни колебания. Част 
от дейностите се осъществяват и в хладилни камери при поддържан температурен режим. 
Необходимо е носене на работно облекло и лични предпазни средства.